เงินบาทเปิด31.50/52 บาท/ดอลล่าร์
ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ระดับ 31.50/52 อ่อนค่าตามภูมิภาค
15 ส.ค. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ระดับ 31.50/52 อ่อนค่าตามภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.50/52 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 31.41/43 บาท/ดอลลาร์ เคลื่อนไหวในทิศทางเดียวกับภูมิภาค
"(เงินบาท)ปรับตัวอ่อนค่าตามภูมิภาค สวนทางกับการประกาศตัวเลขเศรษฐกิจของสหรัฐที่ออกมาดี วันนี้อาจจะแกว่งตัวในกรอบแคบๆ" นักบริหารเงิน กล่าว
หลังตัวเลขยอดค้าปลีกเดือน ก.ค.55 ที่ทางการสหรัฐประกาศออกมาดีทำให้นักลงทุนคาดการณ์ว่าธนาคารกลางสหรัฐ(เฟด) อาจไม่มีมาตรการกระตุ้นเศรษฐกิจเพิ่มเติมออกมา แต่ยังต้องรอดูสหภาพยุโรป(อียู) ประกาศตัวเลขการผลิตภาคอุตสาหกรรมเดือน มิ.ย.55 และผลผลิตภัณฑ์มวลรวมภายในประเทศ(GDP) ช่วงไตรมาส 2/2555
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2324/2328 ดอลลาร์/ยูโร ปรับตัวอ่อนค่าจาก 1.2354/2355 ดอลลาร์/ยูโร ส่วนเงินเยนอยู่ที่ระดับ 78.82/85 เยน/ดอลลาร์ ปรับตัวอ่อนคาจากระดับ 78.52/54 เยน/ดอลลาร์
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 31.47-31.55 บาท/ดอลลาร์